stanford-oval/wikipedia huggingface dataset:
גינטר קורטן

| --- | --- |
גינטר קורטן
גינטר קורטן
 לידה:  26 ביולי 1898 קלן, הקיסרות הגרמנית הקיסרות הגרמנית
 נהרג:  22 ביולי 1944 (בגיל 45) מאורת הזאב, רסטנבורג, גרמניה הנאצית גרמניה הנאצית
 מקום קבורה:  מינכן 
 מדינה:  הרייך הגרמני 
 השתייכות:  הקיסרות הגרמנית הקיסרות הגרמנית  רפובליקת ויימאר רפובליקת ויימאר  גרמניה הנאצית גרמניה הנאצית
 תקופת הפעילות:  1914–1944 (כ־30 שנה)
 דרגה:   גנרל-אוברסט
 תפקידים בשירות
 מפקד צי האוויר הראשון   ראש מטה הלופטוואפה
 פעולות ומבצעים
 מלחמת העולם הראשונה  מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
גינטר קורטן (בגרמנית: Günther Korten; ‏ 26 ביולי 1898 – 22 ביולי 1944), היה גנרל-אוברסט בלופטוואפה, אשר כיהן כראש המטה הכללי של הלופטוואפה, ונרצח מהלך קשר העשרים ביולי.
ביוגרפיה > קריירה מוקדמת

קורטן נולד ב-26 ביולי 1898 בקלן, לאדריכל הוגו קורטן (1855-1931) ואשתו מארי קורטן (1866-1942). עם פרוץ מלחמת העולם הראשונה התגייס קורטן לצבא האימפריה הגרמנית, והצטרף לרגימנט הארטילריה ה-34 (לורן ה-2). לאחר מכן עבר קורטן לשרת כצוער בגדוד הנדסה, ובשנת 1915 אף הועלה לדרגת לוטננט.
לאחר המלחמה הצטרף קורטן לרייכסווהר, ושירת בחיל ההנדסה, ובשנת 1925 הועלה לדרגת אובר לוטננט. בשנת 1926 עבר קורטן קורס טיס, ובשנת 1928 נשלח לברית המועצות באתר בסיס ליפצק, שם התאמנו טייסים גרמנים לצורך הקמת חיל אוויר, דבר שנאסר על גרמניה בחוזה ורסאי. בשנת 1934 הצטרף קורטן ללופטוואפה, שהוקם לאחר עליית היטלר לשלטון, ושימש בו כקצין מטה. בשנת 1939 הועלה קורטן לדרגת אוברסט, ומונה לראש מטה צי האוויר הרביעי, אשר היה מוצב באוסטריה.
ביוגרפיה > מלחמת העולם השנייה

בתחילת 1940 עבר קורטן לכהן כראש המטה הכללי של צי האוויר השלישי, והשתתף עמו במהלך המערכה על צרפת ובמהלך הקרב על בריטניה, וב-19 ביולי אותה שנה הועלה קורטן לדרגת גנרל מיור. בשנת 1941 חזר קורטן לצי האוויר הרביעי, והשתתף עמו במהלך המערכה בבלקן ובמהלך מבצע ברברוסה, וב-3 במאי קיבל את עיטור צלב האבירים של צלב הברזל. באוגוסט 1942 הועלה קורטן לדרגת גנרל לוטננט, ומונה למפקד כוחות האוויר בגזרת סטלינגרד - לופטוואפנקומנדו דון, וב-29 בדצמבר אותה שנה קיבל את עיטור הצלב הגרמני בזהב. בתחילת 1943 הועלה קורטן לדרגת גנרל חיל האוויר, וב-12 ביולי אותה שנה מונה למפקד צי האוויר הראשון. ב-25 באוגוסט אותה שנה מונה קורטן לראש מטה הלופטוואפה, לאחר שראש המטה הקודם הנס ישונק התאבד.
ביוגרפיה > מותו

ב-20 ביולי 1944 היה קורטן במאורת הזאב בתדרוך אצל אדולף היטלר, בדיוק באותו יום שקלאוס שנק פון שטאופנברג החליט להתנקש בחיי היטלר והניח תיק ובו פצצה מתחת לשולחן דיונים בחדר בו שהה היטלר. קורטן נפצע אנושות עקב הפיצוץ, ומת כעבור יומיים ב-22 ביולי. קורטן נקבר בהלווייה צבאית באנדרטת טננברג, ולאחר מותו הועלה לדרגת גנרל-אוברסט.
הלווייתו של קורטן
גיסאניי

| --- | --- |
חוף אגם קיוו בגיסאניי
חוף אגם קיוו בגיסאניי
 מדינה:  רואנדה רואנדה
 מחוז:  מחוז המערב
 שטח:  730 קמ"ר
 גובה:  1,567 מטרים
 אוכלוסייה:  ‏
  ‑ בעיר:  86,323 (2015)
 קואורדינטות:  1°41′34″S 29°15′00″E﻿ / ﻿1.6927777777778°S 29.25°E﻿ / -1.6927777777778; 29.25 
 אזור זמן:  UTC+2
  מפת מיקום  מפה מפורטת   (למפת רואנדה מוגדלת) קיגאלי מוחנגה בורונדי הרפובליקה הדמוקרטית של קונגו  טנזניה אוגנדהגיסאניי(למפת רואנדה רגילה) קיגאלי מוחנגה בורונדי הרפובליקה הדמוקרטית של קונגו  טנזניה אוגנדהגיסאניי  he tabBackground:;tabBorder:#aaa;defaultTab:0;
קו החוף של אגם קיוו בגיסאניי
גיסאניי היא עיר במחוז המערב ברואנדה, כ-90 ק"מ מצפון-מזרח לקיגאלי בירת המדינה. העיר גובלת בעיר גומה, עיר הנמצאת מעבר לגבול, ברפובליקה הדמוקרטית של קונגו.
בעיר ישנו אתר נופש הנמצא על חוף אגם קיוו, מספר מלונות ושלושה חופי רחצה. האזור מוכר גם בשל ספורט ימי המתקיים בחופיו. החוף הצפוני של האגם שבו גומא וגיסאניי גובלות הוא שטוח ומישורי עם תצורות לבה שונות שהתהוו מהתפרצות הר הגעש הסמוך, הר ניאראגונגו.
בשונה מגומא, גיסאניי חמקה מהתפרצויות הר הגעש בשנת 1977 ובשנת 2002. מרכז גיסאניי שוכן למרגלות גבעות בצידו הצפון-מזרחי של האגם והתרחבות הדרגתית לגבעות מתרחשת, שצפויות להיות בטוחות מהתפרצות הר געש עתידית.
בנוסף, בגיסאניי נמאת גם מבשלת בראלירווה, מבשלת הבירה היחידה ברואנדה, המייצרת סוגים שונים של בירות מקומיות וגם משקאות קלים שונים של חברת קוקה-קולה. גיסאניי היא עיר קטנה בהשוואה לעיר הסמוכה לה, גומא, אך גדלה בקצב מהיר. בשנת 2011, החלה בנייתו של קניון רב קומות בעיר על תחנת אוטובוס ישנה. נכון לשנת 2011, הכבישים הראשיים בעיר סלולים והמדרכות כמעט כולן נסללו.
לגיסאניי שני גבולות עם גומא, "המחסום הקטן" (Petite Barrière) ו-"המחסום הגדול" (Grand Barrière). שמות אלו מטעים במקצת מכיוון ש-"המחסום הקטן" גודלו גדול יותר והתנועה בו גדולה יותר. בשנת 2011, נרשם שביום עוברים דרך "המחסום הקטן" כ-6000 תושבים. בצד גיסאניי, משרדי הגירה ומכס גדולים נבנו, אך עדיין לא נבנו משרדים דומים בצד קונגו. בדומה לכך, הכבישים בדרך ל-"מחסום הקטן" נסללו כולם בצד רואנדה, אך לא בצד קונגו. הכבישים ל-"מחסום הגדול" סלולים משני הצדדים ותנועת המשאיות בו גדולה יותר. בנוסף, גבול זה משמש גם כגבול דיפלומטי.
בזמן רצח העם ברואנדה בסיס ממשלת המעבר היה בעיר. גיסאניי היא העיר בה לורן נקונדה, שמואשם על ידי האומות המאוחדות בכך שגייס בצורה לא חוקית ילדים חיילים מקונגו, מוחזק עד שתתקבל ההחלטה עם הרפובליקה הדמוקרטית של קונגו בנושא הסכם הסגרתו.
חינוך

לקמפוס של האוניברסיטה העצמאית קיגאלי בגיסאניי נרשמו 3,413 סטודנטים בשנת הלימודים בשנים 2012-2013. הסטודנטים לקחו חלק בתוכניות שונות בפקולטות הכלכלה, מנהל עסקים, מדעי החברה ומשפט. גם לאוניברסיטת הקולג' לתיירות ברואנדה (RTUC) ישנו קמפוס בגיסאניי. בעיר 30 בתי ספר פרטיים וציבוריים, הכוללים בתי ספר יסודיים, חטיבות ותיכונים ובתי ספר לאחיות.
הערות שוליים

↑  United Nations News Service Section, UN News - DR Congo: UN mission says recruitment of child soldiers is surging, UN News Service Section, ‏2007-12-14 (באנגלית)
↑  Sekibibi Ezechiel, Seventeenth Year Book 2013, pages 7 and 10. Kigali: April 2014. Retrieved on 19 March 2015.
| --- | --- |
בקרת זהויות :  NLI: 987007562789705171  LCCN: n88642079  VIAF: 157220657   WorldCat (עם VIAF): 157220657
ג'ון פוסטר דאלס

ג'ון פוסטר דאלס (באנגלית: John Foster Dulles;‏ 25 בפברואר 1888 - 24 במאי 1959) היה מדינאי אמריקאי שכיהן כמזכיר המדינה בממשלו של נשיא ארצות הברית דווייט אייזנהאואר. עמדותיו הבלתי מתפשרות כלפי ברית המועצות והקומוניזם עיצבו במידה רבה את עידן המלחמה הקרה המתהווה בשנות החמישים.
מזכיר המדינה > דאלס וישראל

דאלס לא נקט במדיניות אוהדת כלפי מדינת ישראל הצעירה, שנאבקה כנגד מצרים הנאצריסטית, כנגד חדירות הפדאיון, וניסתה לפרוץ את מצב הבידוד הבינלאומי ולמצוא בני ברית במדינות העולם ובין המעצמות. קבוצה של אנשי משרד החוץ, בני טיפוחיו, כדוגמת הנרי ביירוד, עוזרו של דאלס לענייני המזרח התיכון, דרום אסיה ואמריקה, שכונו "הערביסטים" השמיעה מעת לעת קולות פומביים בגנות ישראל, דבר שאותו דאלס, כאישיות פוליטית, לא הרשה לעצמו לעשות. במידה רבה היה זה קולו של דאלס, אשר התרכז, בראש ובראשונה, במאבק הבין גושי, וראה לעיתים את ישראל כמכשול להשגת בני ברית במזרח התיכון אל מול האיום הסובייטי. כאמור, התוצאה הסופית של המדיניות הזו הייתה כישלון, ודאלס לא הצליח למנוע את חדירתה המאסיבית של ברית המועצות אל המזרח התיכון בשנים אלו, ואת ביסוס היחסים האסטרטגיים של ברית המועצות עם מדינות ערב ובראשן מצרים הנאצריסטית.
ב-13 במאי 1953 הגיע דאלס לישראל, במסגרת מסע בן 20 יום שערך במדינות האזור. דאלס התקבל בכבוד רב, ובמבצע צבאי, שכונה "מבצע כי תבוא", במסגרתו קיבלו את מטוסו, שהגיע מקהיר דרך אילת לשדה התעופה בלוד, מטוסי חיל האוויר, ועם נחיתתו סקר משמר כבוד של אנשי חטיבת הצנחנים. התגובה העממית לביקור הייתה אוהדת פחות, ואת קירות הבתים כיסו כתובות גרפיטי בנוסח "דאלס, עמלק, מארצנו הסתלק". דוד בן-גוריון ומשה שרת קיוו להעלות בשיחות את נושא הסיוע הצבאי של ארצות הברית לישראל, אספקת הנשק למדינות ערב, השתלבותה של ישראל בברית הגנתית אזורית פרו מערבית, שהייתה אז על הפרק, השלום של ישראל עם שכנותיה, ובעיות המים. אך פגישתו של דאלס עם מנהיגי ישראל הייתה מתוחה, ובה רמז האורח על דרישה לוויתורים טריטוריאליים מצד ישראל ול"בינאום פונקציונלי" של ירושלים, עם חלוקת סמכויות בה לישראל ולממלכת ירדן. בשובו לארצות הברית מסר דאלס על רשמי סיורו באזור בשידור טלוויזיה ובו חזר במפורש על שתי דרישותיו אלה. שידור זה עורר דאגה בישראל.
סדרת נאומים שנשא עוזרו של דאלס, ביירוד, בשנת 1954, ובהם נימה אנטי ישראלית בוטה, הביאו אף הם לדאגה מעמדתה של ארצות הברית. המחאה הישראלית לא הניעה את ממשלת ארצות הברית להסתייג מן הנאומים, ובישראל נוצר הרושם שנאומי ביירוד ביטאו את המדיניות האמריקאית הרשמית כלפי ישראל ושכנותיה, כפי שגובשה על ידי דאלס.
תמיכתה של ארצות הברית בישראל עמדה במבחן, במהלך מלחמת סיני ולאחריה. ארצות הברית התנגדה למלחמת סיני, במידה רבה בהשפעתו של דאלס, ולחץ אמריקני הוא שהביא בסופו של דבר לנסיגת ישראל מסיני, לאחר שבן-גוריון הכריז כי לא תיסוג. עם זאת, כאשר בסוף שנות ה-50 התגברה הסכנה הנאצריסטית והקומוניסטית במזרח התיכון דאלס הבין את הערך של ישראל עבור ארצות הברית וסייע לישראל באמצעי לחימה. לאחר מותו נקרא "ידיד" על ידי בן-גוריון.
בשנת 1958 השתתף דאלס בפגישה של מועצת הביטחון הלאומית (NSC), והתייחס לסכסוך הישראלי-ערבי: הממשל הזה הלך יותר רחוק מכל ממשל אמריקני קודם בניסיון למתן את מדיניותה של ישראל, ולהראות יותר סימפתיה לערבים. כשמדינת ישראל הוקמה, גם מחלקת המדינה וגם מחלקת ההגנה הסכימו שהקמת ישראל, באותן נסיבות, תוביל באופן בלתי נמנע לסיטואציה במזרח הקרוב שעמה אנו מתמודדים כעת. אזהרותינו ועצותינו נתקלו בהתעלמות'. לאחר מכן התייחס ליהודים ולכוחם מול ברית המועצות במה שניתן לכנות התבטאות אנטישמית: 'ההוכחה הטובה ביותר לפוטנציאל של היהדות הבינלאומית היא העובדה שברית המועצות, בזמן שהיא רומזת כל הזמן למדינות ערב שהיא תסכים לסייע לערבים לפרק את ישראל, בעצם מעולם לא יצאה בפומבי בהצהרת תמיכה'
הערות שוליים

↑  Document 4 - Foreign Relations of the United States, 1958–1960, Near East Region; Iraq; Iran; Arabian Peninsula, Volume XII - Historical Documents - Office of the Historian, history.state.gov
| --- | --- |
בקרת זהויות :  NLI: 987007260785905171  PLWABN: 9810613048005606  BIBSYS: 90097095  BNE: XX1776592  BnF: cb119630197 (data)  CiNii: DA03948988  GND: 118681168  ISNI: 0000 0001 2136 0652  LCCN: n50030526  LNB: 000057528  MusicBrainz: ccaa5b0a-97c5-434d-b4a9-1463c3e9a716  NARA: 10580912  NDL: 00465851  NKC: xx0106378  NLK: KAC201770454  NTA: 069609012  SELIBR: 184153  SNAC: w65r5k8g  SUDOC: 027630374  US Congress: D000522  VIAF: 62342717   WorldCat (עם VIAF): 62342717 
דאלס (בימין התמונה) עם הנשיא אייזנהאואר
המשטרה מפזרת מפגינים נגד דאלס בעת ביקורו בישראל ב-1953. בוריס כרמי, אוסף מיתר, הספרייה הלאומית
ג'סמין טוקס

| --- | --- |
טוקס בתצוגת האופנה של ויקטוריה'ס סיקרט לשנת 2014
טוקס בתצוגת האופנה של ויקטוריה'ס סיקרט לשנת 2014
 לידה:  2 בינואר 1991 (בת 33) הנטינגטון ביץ', ארצות הברית 
 שם לידה:  ג'סמין דניאל טוקס
 מדינה:  ארצות הברית 
 השכלה:  תיכון פאונטיין ואלי 
 מקצוע:  דוגמנית
 בן זוג:  חואן דייוויד בוררו
 
ג'סמין טוקס (באנגלית: Jasmine Tookes; נולדה ב-1 בפברואר 1991) היא דוגמנית אמריקאית.
שנותיה הראשונות

טוקס נולדה וגדלה בהנטינגטון ביץ', קליפורניה, ארצות הברית. לטוקס אחות אחת הקטנה ממנה ב-19 שנים. במשך ילדותה, עסקה טוקס במגוון פעילויות אולימפיות דוגמת התעמלות, כדורעף וסופטבול. בגיל 15, החלה לעבוד כדוגמנית.
קריירה

קריירת הדוגמנות המקצועית של טוקס החלה בשנת 2010, כשעבדה אצל חברות ההלבשה UGG וגאפ. בנובמבר 2011, לאחר תצוגות האביב המסורתיות, נבחרה טוקס לדוגמנית השנה של מגזין האופנה Style.‏ בשנת 2012, החלה טוקס לעבוד בתצוגת האופנה של ויקטוריה'ס סיקרט השנתית. התוכנית משנת 2012 הוקלטה בנובמבר ושודרה ברשת CBS ב -4 בדצמבר.  באותה השנה, השתתפה טוקס בפרק של סדרת הטלוויזיה האמריקאית הוואי חמש-אפס, לצד הדוגמניות ביהאטי פרינסלו וג'קלין ג'בלונסקי. בין השנים 2012–2013, הצטלמה טוקס לשערי המגזין "ווג" בשבוע האופנה בסתיו. טוקס הופיעה במספר מגזיני אופנה באיטלקית, אנגלית, צרפתית, גרמנית וספרדית. בפברואר 2013, הופיעה על שער המגזין הצרפתי "Elle". היא צעדה במספר תצוגות אופנה של חברות ענק דוגמת ברברי, קרולינה הררה, ראלף לורן, ג'ורג'יו ארמני, פיליפ פליין, מארק ג'ייקובס, אוסקר דה לה רנטה, ורה וונג, קלווין קליין, טום פורד, מרקיז, טורי ברץ', דולצ'ה וגבאנה, סטלה מקרטני, פאקו רבאן, לואי ויטון, טומי הילפיגר, פראדה, ורסצ'ה ומיו מיו. בשנת 2016, בעת תצוגת האופנה המסורתית של ויקטוריה'ס סיקריט, לבשה טוקס חזייה בשווי של 3 מיליון דולרים.
חיים אישיים

בספטמבר 2020, התארסה לבן זוגה, חואן דייוויד בוררו, בנו של סגן נשיא אקוודור, ומנהל שווקים בינלאומיים עבור חברת .Snap Inc  בפברואר 2023 ילדה את ביתה הראשונה.
הערות שוליים

↑  "Jasmine Tookes - Ancestry.com". www.ancestry.com. נבדק ב-5 באפריל 2019. {{cite web}}:  (עזרה)
↑  Lim, James (29 בדצמבר 2011). "Meet the New Girl: Jasmine Tookes Believes in Humility". New York Magazine. נבדק ב-5 בדצמבר 2012. {{cite web}}:  (עזרה)
↑  Lim, James (29 בדצמבר 2011). "Meet the New Girl: Jasmine Tookes Believes in Humility". New York Magazine. נבדק ב-5 בדצמבר 2012. {{cite web}}:  (עזרה)
↑  "Jasmine Tookes IMG". Style. נבדק ב-5 בדצמבר 2012. {{cite web}}:  (עזרה)
↑  "Victoria's Secret: The New Class". Style. 8 בנובמבר 2012. נבדק ב-5 בדצמבר 2012. {{cite web}}:  (עזרה)
↑  "The 2012 Victoria's Secret Fashion Show". International Business Times. 5 בדצמבר 2012. נבדק ב-5 בדצמבר 2012. {{cite web}}:  (עזרה)
↑  "VS Angel Behati Prinsloo Guest Stars on Hawaii Five-0 This Monday". Victoria's Secret. 30 בנובמבר 2012. אורכב מ-המקור ב-5 בדצמבר 2012. נבדק ב-5 בדצמבר 2012. {{cite web}}:  (עזרה)
↑  "New faces from fall/winter 2012–2013 Fashion Week". Vogue. 12 במרץ 2012. אורכב מ-המקור ב-3 ביולי 2013. נבדק ב-31 בדצמבר 2012. {{cite web}}:  (עזרה)
↑  "The World's Highest-Paid Models 2016: 17. Jasmine Tookes". Forbes. נבדק ב-9 בדצמבר 2016. {{cite web}}:  (עזרה)
↑  Macon, Alexandra (24 בספטמבר 2020). "Jasmine Tookes Is Engaged". Vogue.com. נבדק ב-30 בספטמבר 2020. {{cite web}}:  (עזרה)
↑  https://twitter.com/ABorreroVega/status/1358479753179766789
↑  El Universo, Redaccion (19 בדצמבר 2020). "Alfredo Borrero: Eliminar tabla de consumo de drogas será un eje prioritario" (בספרדית). El Universo. נבדק ב-13 באפריל 2021. {{cite news}}:  (עזרה)
↑  850 אלף שקל: מלאכית ויקטוריה'ס סיקרט התארסה, והטבעת מטורפת, רעות חפץ שוורץ
↑  Angela Andaloro, "Jasmine Tookes Welcomes First Baby, Daughter Mia Victoria: 'Prettiest Little Princess', People Magazine, March 2 2023
גינטר פון קירכבך

| --- | --- |

גנרל גינטר פון קירכבך
 לידה:  9 באוגוסט 1850 ארפורט, ממלכת פרוסיה ממלכת פרוסיה (1803-1892)
 פטירה:  6 בנובמבר 1925 (בגיל 75) באד בלקנבורג, רפובליקת ויימאר רפובליקת ויימאר
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1868–1918 (כ־50 שנה)
 דרגה:   גנרל-אוברסט
 תפקידים בשירות
 מפקד הדיוויזיה ה-17   מפקד הקורפוס ה-5   מפקד קורפוס המילואים ה-10   מפקד קורפוס הלנדווהר   מפקד פלגת הארמייה D   מפקד הארמייה השמינית   מפקד קבוצת הארמיות קייב
 פעולות ומבצעים
 מלחמת פרוסיה צרפת   מלחמת העולם הראשונה
 עיטורים
 פור לה מריט   מסדר העיט השחור
 
גינטר פון קירכבך (בגרמנית: Günther von Kirchbach;‏ 9 באוגוסט 1850 – 6 בנובמבר 1925), היה גנרל גרמני, שפיקד על קורפוסים ועל ארמיות בחזית המערבית ובחזית המזרחית.
ביוגרפיה > תחילת הקריירה

פון קירכבך נולד ב-9 באוגוסט 1850 לאביו הוגו פון קירכבך שהיה גנרל פרוסי וקיבל בשנת 1880 תואר רוזן, בארפורט שהשתייכה לממלכת פרוסיה. ב-1868 התגייס לצבא הפרוסי ולחם בשורותיו במלחמת פרוסיה צרפת. לאחר מכן מילא בצבא תפקידי פיקוד ומטה, בשנת 1903 מונה למפקד הדיוויזיה ה-17, ובשנת 1907 מונה למפקד הקורפוס ה-5. בשנת 1911 מונה פון קירכבך לנשיא בית הדין הצבאי.
ביוגרפיה > מלחמת העולם הראשונה ואחריתו

בפרוץ מלחמת העולם הראשונה מונה פון קירכבך למפקד קורפוס המילואים ה-10 שהיה חלק מהארמייה השנייה ולחם בחזית המערבית, ונטל חלק בקרבות במערכה על הגבולות, לרבות קרב שרלרואה, אך נפצע בקרב סן קנטן ב-30 באוגוסט 1914. לאחר החלמתו חזר לתפקידו כנשיא בית הדין הצבאי. ב-23 בספטמבר 1916 מונה למפקד קורפוס הלנדווהר במקום גנרל רמוס פון ווירש. ב-22 באפריל 1917 מונה פון קירכבך למפקד פלגת הארמייה D בחזית המזרחית, במקום גנרל אוסקר פון הוטייה שמונה למפקד הארמייה השמינית. ב-12 בדצמבר 1917 מונה גנרל פון קירכבך למפקד הארמייה השמינית, ובמקומו מונה למפקד פלגת הארמייה בן דודו גנרל הנס פון קירכבך. ב-31 ביולי 1918 פרש פון קירכבך לחופשה, אך ב-8 באוגוסט 1918 מונה למפקד קבוצת הארמיות קייב במקום גנרלפלדמרשל הרמן פון אייכהורן שנרצח על ידי מתנקש. ב-5 בפברואר 1919 פרש פון קירכבך לביתו.
פון קירכבך נפטר בבאד בלקנבורג ב-6 בנובמבר 1925 והוא בן 75 שנים.
משפחתו

פון קירכבך התחתן ב-16 ביוני 1883 עם הברונית אדה פרלין פון לילנקרון, שהייתה בתו של הברון קרל פון לילנקרון, שהיה גנרל פרוסי, ונכדתו של הגנרל קרל פון וראנגל.
ראו גם

הקיסרות הגרמנית במלחמת העולם הראשונה
גורילות בערפל

| --- | --- |

 מבוסס על:  גורילות בערפל 
 בימוי:  מייקל אפטד 
 הופק בידי:  ריק בייקר, ג'ון פיטרס, פיטר גובר, Arne Glimcher, רוברט ניקסון 
 תסריט:  הרולד הייז, טאב מרפי, אנה המילטון פלאן 
 עריכה:  סטוארט בארד 
 שחקנים ראשיים:  סיגורני ויבר (דיאן פוסי) ג'ולי האריס בריאן בראון (Bob Campbell) קונסטנטין אלכסנדרוב איאן גלן Iain Cuthbertson Helen Fraser 
 מוזיקה:  מוריס ז'אר 
 צילום:  ג'ון סיל 
 מדינה:  ארצות הברית ארצות הברית
 חברת הפקה:  סרטי יוניברסל 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  2 בפברואר 1989 
 משך הקרנה:  129 דק' 
 שפת הסרט:  אנגלית, צרפתית, קינירואנדה 
 סוגה:  סרט ביוגרפי, דרמה היסטורית, סרט דרמה 
 הכנסות באתר מוג'ו:   gorillasinthemist
 פרסים:  פרס גלובוס הזהב לפסקול הטוב ביותר (מוריס ז'אר)  פרס גלובוס הזהב לשחקנית הטובה ביותר - סרט דרמה (סיגורני ויבר)  פרס ג'נסיס  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
גורילות בערפל (באנגלית: Gorillas in the Mist) הוא סרט דרמה אמריקאי משנת 1988 בבימויו של מייקל אפטד ומככבת בו סיגורני ויבר בתפקיד הזואולוגית האמריקאית דיאן פוסי. הסרט עוסק במחקר של פוסי על גורילות ההרים ברואנדה ובמאמציה לעצור את ההשמדה של הקופים שהיו בסכנת הכחדה. הסרט היה מועמד לחמישה פרסי אוסקר.
תקציר העלילה

דיאן פוסי (Dian Fossey) מקנטקי שבארצות הברית מקדישה את חייה לחקר הקופים. פוסי נשלחת לרואנדה על ידי מגזין "נשיונל ג'יאוגרפיק" על מנת לחקור את גורילות ההרים אשר הוא מין של קופים שנמצא בסכנת הכחדה. פוסי מוקסמת מגורילות ההרים, מצליחה לתקשר עם הגורילות, ומגלה בהמשך שישנם ציידים שאחראים להרג המאסיבי של גורילות ההרים על מנת למכור את עורותיהם. פוסי מתלוננת על כך לממשל הרואנדית, אשר דוחה את תלונתה בטענה שהציד הוא האמצעי היחיד שבו הילידים יכולים להתפרנס. היא דוחה זאת ומחליטה להקדיש את עצמה להצלת גורילות ההרים מפני ציד בלתי חוקי. פוסי נרצחת לבסוף באופן מסתורי, ב-26 בדצמבר 1985, בחדר השינה שלה בבקתה בה חייה.
ג'ון פופל

| --- | --- |

 לידה:  31 באוקטובר 1925 בארנהאם-און-סי, הממלכה המאוחדת 
 פטירה:  15 במרץ 2004 (בגיל 78) שיקגו, ארצות הברית 
 שם לידה:  John Anthony Pople 
 ענף מדעי:  כימיה תאורטית, כימיה חישובית
 מקום מגורים:  ארצות הברית
 מקום לימודים:  תיכון לדקדוק בבריסטול (1943)  טריניטי קולג' (1945)  אוניברסיטת קיימברידג' (1951) 
 מנחה לדוקטורט:  ג'ון לנרד ג'ונס 
 מוסדות:  אוניברסיטת נורת'ווסטרן (1993–2004)  המעבדה הלאומית לפיזיקה (1958–1964)  בריסטול אירופליין (1945–1947)  אוניברסיטת קיימברידג' (1954–1958)  אוניברסיטת קרנגי מלון (1964–1993)  טריניטי קולג' (1951–1954) 
 תלמידי דוקטורט:  Jacob Burlak, Krishnan Raghavachari, דייוויד בקינגהאם 
 פרסים והוקרה:  עמית החברה המלכותית (1961)  פרס אירווינג לאנגמיור (1970)  מדליית יובל המאה (1972)  פרס מייהו (1948)  פרס הומבולדט (העשור של 1980)  Oesper Award (1984)  פרס לינוס פאולינג (1977)  ACS Award for Computers in Chemical and Pharmaceutical Research (1991)  פרס סמית' (1951)  מדליית דייווי (1988)  פרס וולף לכימיה (1992)  מדליית קופלי (2002)  אביר מפקד במסדר האימפריה הבריטית (2003)  עמית אלכסנדר פון הומבולדט (1981)  פרס נובל לכימיה (1998)  פרס מרלו (1958)  פרס החברה האמריקאית לכימיה תאורטית (1998)  עמית האקדמיה האוסטרלית למדעים (1993) 
 
ג'ון אנתוני פופל  (באנגלית: John Anthony Pople;‏ 31 באוקטובר 1925 – 15 במרץ 2004) היה כימאי אנגלי שהתמחה בכמה תחומי כימיה תאורטית וזכה על כך בפרס נובל לכימיה לשנת 1998 (לצד וולטר קוהן).
פופל, יליד סאמרסט שבאנגליה, קיבל תואר ראשון מטריניטי קולג' שבקיימברידג' ב-1946 ולאחר מכן תואר דוקטורט ב-1951. בשנת 1964 עקר לארצות הברית, שם גר לשארית חייו, אך שמר על אזרחותו הבריטית. פופל שימש כפרופסור באוניברסיטת קרנגי מלון בין השנים 1993-1964, שם בתחילת שנות ה-70 של המאה ה-20 החלו פופל וצוותו בבניית מערך התוכנות Gaussian שמשמש לחישובים כימיים שונים, תוכנת הגאוסיאן מוסיפה להתעדכן וגרסתה המעודכנת ביותר היא Gaussian09 משנת 2009. בעוד שפופל חשב על עצמו כמתמטיקאי יותר מאשר כימאי, עם זאת, הוא נחשב לאחד הכימאים התאורטיים החשובים ביותר. בשנת 1993 מונה לפרופסור באוניברסיטת נורת'ווסטרן.
מחקר אקדמי

במהלך קריירה רבת שנים פופל עסק במספר תחומי עניין שונים והטביע את חותמו בהם.
מחקר אקדמי > מכניקה סטטיסטית

נושא התיזה אותה הגיש במסגרת עבודת הדוקטורט שלו היה על מכניקה סטטיסטית של מים, פיתוחיו נותרו הסטנדרט במשך שנים רבות. מנחו בעבודה זו היה ג'ון לנארד-ג'ונס.
מחקר אקדמי > תהודה מגנטית גרעינית

פופל השתתף במחקרים בזמן שתחום מחקר זה היה צעיר ואף השתתף בכתיבת ספר לימוד בנושא.
מחקר אקדמי > תאוריה סמי אמפירית

פופל תרם רבות לפיתוח שיטות קירוב של מכניקה מולקולרית. בין השאר לשיטת פרייזר-פארר-פופל, לאחר מכן פיתח את שיטות הקירוב CNDO ו-INDO למולקולות תלת־ממדיות. פופל היה מחבר שותף לספר בנושא.
מחקר אקדמי > חישובי ab initio

פופל היה חלוץ בתחום פיתוח שיטות ab initio (שיטות חישוב המבוססות על הנחה התחלתית של פתרון מקורב). בחישוביו עשה שימוש בסטים של פונקציות בסיס מבוססות אורביטלי סלייטר או אורביטלים גאוסיאניים למידול של פונקציות הגל. בעוד שחישובים אלו היו יקרים מאוד לביצוע בשנות ה-70, עלות זו פחתה מאוד כיום. פופל היה מהחשובים שבין מפתחי תוכנת Gaussian(tm) אשר עושה שימוש בשיטות אותן פיתח. פופל היה כותב שותף של קוד התוכנה בגרסתה הראשונה Gaussian70, תוכנה זו הופצה על ידי אוניברסיטת קרנגי מלון עד שפעילותה הועברה לחברה פרטית Gaussian Inc. לאחר מכן השתתף בהקמת החברה.
פרסים

פרס נובל לכימיה בשנת 1998 הוענק לפופל במשותף עם וולטר קוהן, פופל זכה בפרס "על תרומתו בפיתוח שיטות חישוביות בכימיה קוונטית" בעוד שקוהן קיבל זאת על פיתוח תאוריית ה-DFT בה נעשה שימוש רב בחישובים אלו. פופל זכה בפרסים רבים נוספים, ביניהם מדליית דייווי (1988), פרס וולף בכימיה (1992), מדליית קופלי (2002). הוא חבר החברה המלכותית בלונדון, האקדמיה האמריקאית לאמנויות ולמדעים ושל האקדמיה האוסטרלית למדע.
גוריזונט (סדרת לוויינים)

תיאור הלוויין על בול
גוריזונט (ברוסית:Горизонт, אופק) הייתה סדרת לווייני תקשורת שפותחה בברית המועצות. השיגורים בוצעו בשנים 1978–2000. החלליות נוצלו לצרכים אזרחיים - הבטחת העברת שידורי טלוויזיה ממוסקבה לאזורים מרוחקים וקשר עם אוניות הצי המסחרי. הלוויינים פעלו במסלול גאוסטציונרי.
תכנון הלוויינים בוצע ב"מערכות המידע הלווייניות רשטניוב" על בסיס לוויין "רדוגה". מטרת הסדרה הייתה בהרחבת שימוש לצרכים אזרחיים (בלוויינים מסדרת רדוגה רק ממסר בודד הוקצה לצרכים אזרחיים) של מערכת לווייני תקשורת. לוויינים הראשונים בסדרה שוגרו לקראת אולימפיאדת מוסקבה. בעזרת לווייני הסדרה ולווייני "אקרן" הועברו שידורי טלוויזיה ממוסקבה ל-5 אזורי שידור כאשר מתכונת שידורים הותאמה לזמן אזורי. משנת 1988 החל שימוש לקשר עם אוניות הצי המסחרי הסובייטי.
משקל הלוויין היה כ-2300 ק"ג. הוא היה מצויד בפאנלים סולאריים בשטח 25 מ"ר ו-8 ממסרים שפעלו ב-C band ו-Ku band. לצורכי קליטת השידורים בקרקע הוקמו מרכזים אזוריים עם אנטנה בקוטר 7–12 מ'. כל השיגורים היו מקוסמודרום בייקונור בעזרת משגר לוויינים וחלליות מסדרת פרוטון השיגור האחרון בוצע בשנת 2000. אורך חיים המתוכנן של הלוויין היה כ-3 שנים. בפעול רוב הלוויינים תפקדו פרק הזמן ארוך יותר.
כיום לווייני הסדרה הוחלפו על ידי לוויינים מסדרה "אקספרס".
רשימת שיגורים

כל השיגורים בוצעו מקוסמודרום בייקונור בעזרת משגר לוויינים וחלליות מסדרת פרוטון
| --- | --- |
תאריך שיגור: חללית
19 בדצמבר 1978: גוריזונט 1
5 ביולי 1979: גוריזונט 2
28 בדצמבר 1979: גוריזונט 3
14 ביוני 1980: גוריזונט 4
15 במרץ 1982: גוריזונט 5
20 באוקטובר 1982: גוריזונט 6
20 ביוני 1983: גוריזונט 7
30 בנובמבר 1983: גוריזונט 8
22 באפריל 1984: גוריזונט 9
1 באוגוסט 1984: גוריזונט 10
18 בינואר 1985: גוריזונט 11
10 ביוני 1986: גוריזונט 12
18 בנובמבר 1986: גוריזונט 13
11 במאי 1987: גוריזונט 14
18 בינואר 1988: שיגור נכשל
31 במרץ 1988: גוריזונט 15
18 באוגוסט 1988: גוריזונט 16
26 בינואר 1989: גוריזונט 17
5 ביולי 1989: גוריזונט 18
28 בספטמבר 1989: גוריזונט 19
20 ביוני 1990: גוריזונט 20
3 בנובמבר 1989: גוריזונט 21
23 בנובמבר 1990: גוריזונט 22
1 ביולי 1991: גוריזונט 23
13 באוקטובר 1991: גוריזונט 24
2 באפריל 1992: גוריזונט 25
14 ביולי 1992: גוריזונט 26
27 בנובמבר 1992: גוריזונט 27
27 במאי 1993: שיגור נכשל
28 באוקטובר 1993: גוריזונט 28
18 בנובמבר 1993: גוריזונט 29
20 במאי 1994: גוריזונט 30
25 בינואר 1996: גוריזונט 31
25 במאי 1996: גוריזונט 32
6 ביוני 2000: גוריזונט 33
גיס 441

|  פרטים |
| --- | --- |
 מדינה:  ישראל ישראל
 שיוך:   צבא הגנה לישראל
 אירועים ותאריכים
 תקופת הפעילות:  1974–2004 (כ־30 שנה) 
 מלחמות:    מלחמת לבנון הראשונה
 פיקוד
 יחידת אם:    פיקוד הדרום
 דרגת המפקד:    אלוף
 מפקדים:  מפקדי הגיס
 
גיס 441 הייתה מפקדת שדה בדרג המבצעי של צה״ל, שהייתה כפופה לפיקוד הדרום, ונועדה לשמש כגוף לפיקוד ושליטה בתווך שבין הפיקוד המרחבי והאוגדות הלוחמות. בראש הגיס עמד קצין בדרגת אלוף. מפקד הגיס האחרון היה האלוף יצחק בריק.